CHUO ทรุด! Q3/58 ขาดทุนเพิ่มกว่า 4 เท่า หลังเจอผลกระทบจากศก.ที่ซบเซา
CHUO ทรุด! Q3/58 ขาดทุนเพิ่มกว่า 4 เท่า หลังเจอผลกระทบจากศก.ที่ซบเซา โดยงบฯ Q3/58 มีผลขาดทุนสุทธิ 50.07 ลบ. ขาดทุนเพิ่มขึ้น 402% จากปีก่อนที่มีผลขาดทุนสุทธิ 9.98 ลบ. ขณะที่ งวด 9 เดือนมีผลขาดทุนสุทธิ 112.30 ลบ. ขาดทุนเพิ่มขึ้น 225% จากปีก่อนที่มีผลขาดทุนสุทธิ 34.57 ลบ.
15 พ.ย. 2558

บริษัท ชูโอ เซ็นโก (ประเทศไทย) จำกัด (มหาชน) หรือ CHUO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 50.07 ล้านบาท หรือขาดทุนสุทธิ 1.11 บาทต่อหุ้น ขาดทุนเพิ่มขึ้น 402% จากช่วงเดียวกันของปีก่อนที่มีผลขาดทุนสุทธิ 9.98 ล้านบาท หรือขาดทุนสุทธิ 0.44 บาทต่อหุ้น
ขณะที่ ผลการดำเนินงานช่วง 9 เดือนแรกมีผลขาดทุนสุทธิ 112.30 ล้านบาท หรือขาดทุนสุทธิ 3.42 บาทต่อหุ้น ขาดทุนเพิ่มขึ้น 225% จากช่วงเดียวกันของปีก่อนที่มีผลขาดทุนสุทธิ 34.57 ล้านบาท หรือขาดทุนสุทธิ 1.75 บาทต่อหุ้น
สำหรับผลการดำเนินในไตรมาส 3 ที่มีผลขาดทุนเพิ่มขึ้น โดยปัจจัยสำคัญของผลขาดทุนในไตรมาสนี้มาจากการลดลงของรายได้ซึ่งส่วนใหญ่มาจากกลุ่มลูกค้าหลักของกลุ่มบริษัทในการยกเลิก หรือเลื่อนเวลาในการทำแผนงานออกไป สืบเนื่องจากภาวะเศรษฐกิจที่ซบเซา ในทางกลับกันต้นทุนส่วนใหญ่ของกลุ่มบริษัทเป็นต้นทุนคงที่ โดยส่วนมากมาจากเงินเดือนพนักงาน รวมถึงค่าใช้จ่ายอื่น ๆ ที่เกี่ยวกับพนักงาน ด้วยเหตุนี้ส่งผลให้รายได้ค่านายหน้า และค่าบริการในไตรมาสที่ 3 ลดลง ในขณะเดียวกันต้นทุนบริการเพิ่มขึ้น
 
 